Apr 10,2016
జోరును కొనసాగిస్తాం: రెెనో
న్యూఢిల్లీ : ఫ్రాన్స్‌కు చెందిన ప్రముఖ ఆటోమొబైల్‌ సంస్థ రెనో భారత మార్కెట్‌లో తన పట్టును కొనసాగనించనుంది. ఇక్కడి మార్కెట్‌లో 4శాతం వాటాను కొనసాగించేలా చర్యలు చేపట్టతున్నట్లుగా సంస్థ ఇండియా వైస్‌ ప్రెసిడెంట్‌ రాఫెల్‌ ట్రెగర్‌ విశ్వాసం వ్యక్తం చేశారు. శనివారం కోల్‌కతాలో 'డస్టర్‌' కొత్త వేరియంట్‌ని ఆయన విడుదల చేశారు. అనంతరం ఆయన మీడియాతో మాట్లాడుతూ నెలకు 2,000 చొప్పున డస్టర్‌ కార్లను విక్రయిస్తున్నట్టు తెలిపారు. అలాగే రెనో చిన్న కారు క్విడ్‌ని అత్యధికంగా నెలకు 9,000 వాహనాల చొప్పున అమ్ముతున్నామని చెప్పారు. భారత్‌లో 2016 తొలి త్రైమాసికంలో రెనో 4.1శాతం మార్కెట్‌ వాటాను, మార్చిలో 4.9శాతం మార్కెట్‌ వాటాను సాధించిందన్నారు. 2016లో ఇదే స్థాయిలో రోనో సంస్థ మార్కెట్‌ వాటాను కొనసాగిస్తుందని ఆయన పూర్తి ఆశాభావం వ్యక్తం చేశారు.
మీ స్నేహితులకు రికమెండ్ చెయ్యండి